התבגרות (מיני-סדרה)

התבגרות (באנגלית: Adolescence) היא מיני-סדרה בריטית מסוגת דרמת פשע-התבגרות שנוצרה ונכתבה על ידי ג'ק ת'ורן וסטיבן גראהם ובוימה על ידי פיליפ ברנטיני. עלילת המיני-סדרה מתמקדת בתלמיד בית ספר בן 13, ג'יימי מילר (אוון קופר), שנעצר לאחר רצח ילדה בבית ספרו. כל פרק צולם בטייק רציף אחד.

המיני-סדרה עלתה לשירות הזרמת המדיה נטפליקס ב-13 במרץ 2025.

המיני-סדרה קיבלה שלוש עשרה מועמדויות בטקס פרסי האמי לבידור בפריים טיים ה-77, וזכתה בפרס לסדרה מוגבלת או אנתולוגית מצטיינת ובפרס בימוי לסדרה מוגבלת או אנתולוגית עבור פיליפ ברנטיני. בנוסף זכו שחקני הסדרה סטיבן גראהם, אוון קופר וארין דוהרטי בפרס אמי עבור המשחק.

רקע עלילתי
בעיירה דונקסטר ביורקשייר, אנגליה, שוטרים חמושים פושטים על בית משפחת מילר ועוצרים את ג'יימי, נער בן 13, בחשד לרצח חברתו לכיתה קייטי לנארד. ג'יימי מוחזק בתחנת המשטרה ונשלח למעצר במרכז מאובטח, בעוד החקירה בבית הספר וראיונות עם פסיכולוגית משפטית חושפים את עמדותיו כלפי נשים ואת הלעג שספג ברשתות החברתיות. משפחתו מתמודדת עם תגובת הקהילה ועם ההליך המשפטי, בעוד הבלש, הפסיכולוגית ובני המשפחה מנסים להבין – מה באמת קרה?

על רקע עיירה בריטית רגילה לכאורה, עלילת המיני-סדרה עוסקת בהשפעותיה של גבריות רעילה, המנוספרה, תרבות האינסלים וכוחות הרדיקליזציה של האינטרנט, ומעמידה במרכזה התמודדות עם מציאות קשה והתעמקות בנושאים שליליים בתרבות הנוער. מבחינה תסריטאית, נעשה שימוש בטכניקות שמאלצות את הצופים במכוון להתמודד עם נושאים שונים העולים מהמורכבות הכרוכה בגיל ההתבגרות המודרני.

צוות השחקנים
 אוון קופר – ג'יימי מילר
 סטיבן גראהם – אדי מילר, אביו של ג'יימי.
 אשלי וולטרס – הבלש לוק בסקום
 ארין דוהרטי – בריוני אריסטון, פסיכולוגית משפטית
 פיי מרסיי – הבלשית מישה פרנק
 כריסטין טרמרקו – מנדה מילר, אמו של ג'יימי.
 מארק סטנלי – פול בארלו
 קיין דייוויס – ראיין
 ג'ו הארטלי – גברת פנומור
 אמלי פיז – ליסה מילר, אחותו של ג'יימי.
 אוסטין היינס – פרדו
 ליל צ'ארווה – בריון
 אלודי גרייס ווקר – ג'ורג'י

הפקה
פיתוח
במרץ 2024, פורסם לראשונה על פיתוח דרמת פשע-התבגרות על פי תסריט מאת ג'ק ת'ורן וסטיבן גראהם. בפרסום הראשוני נמסר כי המיני-סדרה בת ארבעה פרקים תצולם בזמן אמת באמצעות וואן שוט אחד ללא הפסקה באורך של בערך שעה. הבמאי הוא פיליפ ברנטיני וחברות ההפקה המעורבות בפרויקט הן "Warp Films", "Matriarch Productions" ו-"Plan B Entertainment", שיפיקו אותה עבור נטפליקס. עוד נמסר כי את המיני-סדרה יפיקו ג'ו ג'ונסון, מארק הרברט, אמילי פלר, האנה וולטרס, ג'רמי קליינר, דידי גרדנר ונינה וולארסקי, ועל הפקתה בפועל יהיו אחראיים גראהם, ת'ורן וברנטיני.

צילומים
צילומי המיני-סדרה החלו בבריטניה ביולי 2024, והסתיימו בסביבות אוקטובר 2024. הלוקיישנים שנבחרו לצילומים כוללים בין היתר את דרום קירקבי, סאות' אלמסל ושפילד ביורקשייר. הצילומים התקיימו ב"בלוקים" של מספר שבועות, שהאחרונים שבהם הוקדשו לחזרות של השחקנים. אתרי הצילום נבחרו כך שייראו במרחק סביר האחד מהשני ועל מנת שלא ידרשו נסיעות ארוכות ברכב בעקבות הביצוע האמנותי של טכניקת הצילום. השחקנים שיננו את הטקסטים במלואם לפני צילומי הטייקים.

ביקורות
תגובת הקהל
באתר הביקורות Rotten Tomatoes, קיבלה המיני-סדרה ציון של 99% על בסיס 82 ביקורות, עם דירוג ממוצע של 9.3/10. בין היתר בביקורות באתר נכתב על הסדרה:  באתר "Metacritic", קיבלה המיני-סדרה ציון של 91/100 על בסיס 27 ביקורות, מה שלרוב מרמז על "שבחים אוניברסליים".
השפעה פוליטית
ממוזער|שמאל|200px|ראש הממשלה קיר סטארמר בשולחן עגול עם יוצרי המיני-סדרה ב-31 במרץ 2025.
לדברי "הגארדיאן", המיני-סדרה מדגישה את הדרכים שבהן המנוספרה השפיעה על בני נוער, בכך הדמויות מתייחסות במפורש לאנדרו טייט ולקהילת "הגלולה האדומה" כמקורות השפעה מרכזיים על ג'יימי ועל נערים אחרים בגילו. חברת הפרלמנט אנליס מידג'לי קראה להקרין את הסדרה בפרלמנט ובבתי ספר, בטענה שהיא עשויה לסייע במאבק נגד מיזוגיניה ואלימות כלפי נשים ונערות. ראש הממשלה קיר סטארמר הביע תמיכה בקריאה זו, וכתב בטוויטר:  בעקבות תמיכתו, הונגשה הסדרה לצפייה חופשית בתיכונים ברחבי בריטניה.

במרץ 2025, איש העסקים והיועץ בממשל טראמפ דאז אילון מאסק כינה את הסדרה "תעמולה אנטי-לבנה", בשל ליהוקו של שחקן לבן לגילום דמותו של ג'יימי. תאוריה שנקשרה לדברי מאסק טענה כי הסדרה מבוססת על פיגוע הדקירה בסאות'פורט בשנת 2024, וכי הצגת הדמות הפוגעת כלבנה נועדה כביכול "להשחיר" את פני הלבנים. התסריטאי ג'ק ת'ורן דחה את הטענה וכינה אותה "מגוחכת", בהדגישו כי הסדרה אמנם הושפעה מאירועים אמיתיים אך אינה מבוססת ישירות עליהם. עוד צוין כי עבודת הכתיבה והצילומים החלה חודשים לפני אירועי סאות'פורט.

 פרסים ומועמדויות 
פרסתאריךקטגוריהעבורתוצאהמקורפרס הטלוויזיה של ג'ותהם2 ביוני 2025סדרה מוגבלת פורצת דרךסטיבן גראהם, ג'ק ת'ורן, יוצרים; פיליפ ברנטיני, אמילי פלר, דדה גרדנר, סטיבן גרהם, מארק הרברט, ג'רמי קליינר, בראד פיט, ג'ק ת'ורן, חנה וולטרס, נינה וולארסקי, מפיקים בפועלההופעה הראשית הטובה ביותר בסדרה מוגבלתסטיבן גראהםהופעת המשנה הטובה ביותר בסדרה מוגבלתאוון קופרארין דוהרטיפרס אמי לבידור בפריים טיים6 בספטמבר 2025סדרת עיון או ריאליטי קצרה הטובה ביותרAdolescence: The Making of Adolescenceהליהוק הטוב ביותר בסדרה מוגבלת/אנתולוגיה או סרטשאהין בייגהצילום הטוב ביותר בסדרה מוגבלת/אנתולוגיה או סרטמתיו לואיסהתלבושות העכשוויות הטובות ביותר בסדרה מוגבלת/אנתולוגיה או סרטג'סיקה שופילד, ויליאם מאהר וטרייסי קליףעריכת הסאונד הטובה ביותר בסדרה מוגבלת/אנתולוגיה, סרט או ספיישלג'יימס דרייק, מישל וודס, אמה באט, רוב דיווידסון, ג'סיקה ווטקינס, אולי פריס וסו הרדינגמיקס הסאונד הטוב ביותר לסדרה מוגבלת/אנתולוגיה או סרטג'ולס וודס, קיף מקמנוס, רוב אנטוויסל ואדם מנדז14 בספטמבר 2025מיני-סדרה או סדרת האנתולוגיה הטובה ביותר"התבגרות"השחקן הראשי הטוב ביותר במיני-סדרה או סדרת אנתולוגיה או סרטסטיבן גראהםשחקן המשנה הטוב ביותר במיני-סדרה או סדרת אנתולוגיה או סרטאוון קופראשלי וולטרסשחקנית המשנה הטובה ביותר במיני-סדרה או סדרת אנתולוגיה או סרטארין דוהרטיכריסטין טרמרקוהבימוי הטוב ביותר במיני-סדרה או סדרת אנתולוגיה או סרטפיליפ ברנטיניהכתיבה הטובה ביותר במיני-סדרה או סדרת אנתולוגיה או סרטג'ק תורן וסטיבן גראהםפרסי הדרמה הבינלאומיים של סיאול2 באוקטובר 2025הפרס הגדול"התבגרות"הסדרה הכי טובההבמאי הכי טובפיליפ ברנטיניהתסריטאי הכי טובסטיבן גראהםהשחקן הכי טובאוון קופרפרס המוזיקה במדיה של הוליווד19 בנובמבר 2025הפרטיטורה המקורית הטובה ביותר – סדרת טלוויזיה/מיני-סדרהאהרון מיי ודייוויד רידליפרס בחירת מבקרי הטלוויזיה4 בינואר 2026המיני-סדרה הטובה ביותרהשחקן הטוב ביותר במיני-סדרה או סרט טלוויזיהסטיבן גראהםשחקן המשנה הטוב ביותר במיני-סדרה או סרט טלוויזיהאוון קופראשלי וולטרסשחקנית המשנה הטובה ביותר במיני-סדרה או סרט טלוויזיהארין דוהרטיכריסטין טרמרקו

קישורים חיצוניים


ביקורות:



הערות שוליים

קטגוריה:מיני-סדרות טלוויזיה
קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות דרמה בריטיות
קטגוריה:נטפליקס: תוכניות וסדרות
קטגוריה:זוכי פרס גלובוס הזהב: סדרות